**บทที่ 1**

**บทนำ**

**ความเป็นมาและความสำคัญของโครงการ**

 ในปัจจุบันสาเหตุการเสียชีวิตของประชากรในประเทศไทยส่วนใหญ่เกิดจากโรคเกี่ยวกับทางเดินหายใจและหลอดเลือด หัวใจ ความดันโลหิตและในส่วนของโรงเรียนในเด็กอายุต่ำกว่า 15 ปี จะเกิดจากอุบัติเหตุจมน้ำเป็นส่วนมาก รองลงมาเป็นโรคประจำตัวของนักเรียน บุคลากรในโรงเรียน ผู้ป่วยหรือผู้บาดเจ็บเหล่านี้อาจมีอาการผิดปกติเกิดขึ้นกับร่างกาย หรือบางรายอาจมี ภาวะหยุดหายใจกะทันหัน ถ้าปล่อยไว้นานเกิน 4 นาที แม้จะช่วยให้ฟื้นคืนชีพกลับมาได้ก็จะเกิดสภาวะการตายของสมองอย่างถาวร ดังนั้นการได้รับการช่วยเหลือเบื้องต้นอย่างทันท่วงทีและถูกต้อง มีการส่งต่อผู้ป่วยหรือผู้บาดเจ็บต่อไปยังแพทย์หรือสถานพยาบาลอย่างเหมาะสม รวดเร็วและถูกวิธีจะทำให้ผู้ป่วย ผู้บาดเจ็บมีโอกาสรอดชีวิตดังนั้นการอบรมหลักสูตรปฐมพยาบาลเบื้องต้นและการช่วยชีวิตขั้นพื้นฐานจึงเป็นหลักสูตรที่สำคัญที่จะทำให้ผู้เข้าอบรมได้รับความรู้ที่ถูกต้องและได้รับการฝึกฝนอย่างชำนาญ สามารถนำไปใช้ประโยชน์ในการช่วยเหลือผู้อื่นได้ในภาวะฉุกเฉิน ทางกองสาธารณสุขและสิ่งแวดล้อม เล็งเห็นถึงความสำคัญดังกล่าวข้างต้นจึงจัดโครงการกู้ภัยตัวน้อยขึ้น

**วัตถุประสงค์**

1.เพื่อให้ผู้ที่เข้ารับการอบรมมีความรู้และทักษะในการปฐมพยาบาลเบื้องต้นสามารถช่วยเหลือตนเองและบุคคลใกล้ตัวได้อย่างปลอดภัยก่อนถึงโรงพยาบาล

 2.เพื่อเป็นการลดความเสี่ยงต่อการเสียชีวิตและลดค่าใช้จ่ายทางด้านค่ารักษาพยาบาลในกรณีฉุกเฉินต่างๆ

**ขอบเขตของการประเมินโครงการ**

นักเรียนชั้นประถมศึกษาปีที่ 5 และ 6 ของโรงเรียนนิคมประทีป ( วัดโคกหล่อ ),โรงเรียนวัดสาริการาม, โรงเรียนมิตรภาพที่ 31 ( วัดทุ่งหวัง ) จำนวน 73 คน

**ระยะเวลาการดำเนินงาน**

วันที่ 2 เมษายน - 7 มิถุนายน 2562

**ประโยชน์ที่คาดว่าจะได้รับ**

1. ผู้ที่เข้ารับการอบรมมีความรู้และทักษะในการปฐมพยาบาลเบื้องต้นสามารถช่วยเหลือตนเองและบุคคลใกล้ตัวได้อย่างปลอดภัยก่อนถึงโรงพยาบาลอย่างถูกต้องร้อยละ 90 จากนักเรียนที่เข้าร่วมอบรมทั้งหมด 73 คน คิดเป็นจำนวน 66 คน และผู้เข้ารับการอบรมทำแบบทดสอบก่อนและหลังเรียนผ่านไม่น้อยกว่า ร้อยละ 80 โดยประเมินจากการทำแบบทดสอบก่อน – หลังเรียน
2. ลดความเสี่ยงต่อการเสียชีวิตและลดค่าใช้จ่ายทางด้านค่ารักษาพยาบาลในกรณีฉุกเฉินต่างๆของประชากร

**บทที่ 2**

**เอกสารและงานวิจัยที่เกี่ยวข้อง**

 ในการจัดโครงการในครั้งนี้ ทางกองสาธารณสุขและสิ่งแวดล้อม เทศบาลโคกหล่อได้ศึกษาเอกสารจาก สถานบันการแพทย์ฉุกเฉินแห่งชาติ (สถาบันการแพทย์ฉุกเฉินแห่งชาติ) ดังต่อไปนี้

1.เอกสารให้ความรู้เรื่องการปฐมพยาบาลเบื้องต้น

2.เอกสารการช่วยฟื้นคืนชีพขั้นพื้นฐานภาคประชาชน

3.เอกสารทักษะการช่วยชีวิตเพื่อพบผู้ประสบภัยทางน้ำ

**บทที่ 3**

**วิธีการดำเนินงาน**

1. สำรวจข้อมูลกลุ่มเป้าหมายแจ้งวัตถุประสงค์แก่ผู้อำนวยการโรงเรียนกลุ่มเป้าหมาย
2. เขียนโครงการเพื่อขออนุมัติ
3. ประชุมคณะทำงาน
4. ตรวจสอบข้อมูลและจำนวนกลุ่มเป้าหมายอีกครั้ง
5. ประสานงาน สำนักนักงานสาธารณสุขจังหวัดตรัง โรงพยาบาลศูนย์ตรัง มูลนิธิกุศลสถานตรัง ในการดำเนินกิจกรรมตามโครงการฯ
6. ดำเนินการจัดกิจกรรมการอบรมภาคบรรยายและภาคปฏิบัติการ ในวันที่ 5 มิถุนายน พ.ศ.2562 เวลา 08.30 - 16.30 น. ณ. หอประชุมศูนย์วิทยาศาสตร์เพื่อการศึกษาจังหวัดตรัง
7. สรุปผลการดำเนินงานตามแผนงานโครงการ

วันพุธ ที่ 5 เดือน มิถุนายน พ.ศ.2562

ณ ห้องประชุม ศูนย์วิทยาศาสตร์เพื่อการเรียนรู้ อำเภอเมือง จังหวัดตรัง

|  |  |  |
| --- | --- | --- |
| **เวลา** | **เนื้อหา** | **วิทยากร** |
| 08.30 - 9.00น. | - ลงทะเบียน ชี้แจงกำหนดการ วัตถุประสงค์ และทำแบบทดสอบก่อนเรียน |  |
| 09.00 – 12.00 น. | - กิจกรรมชุมชนสัมพันธ์  ภาคบรรยาย- การปฐมพยาบาลเบื้องต้น - ทักษะการช่วยเหลือเมื่อพบผู้ประสบภัยทางน้ำ- ทักษะการช่วยฟื้นคืนชีพสำหรับเยาวชน (CPR) | นายศันสนะ ปานศิริ พยาบาลวิชาชีพ จากโรงพยาบาลศูนย์ตรัง |
| 12.00- 13.00 น. | **พักกลางวัน** |  |
|  13.00– 16.00 น. | - ฝึกปฏิบัติทักษะการช่วยเหลือเมื่อพบผู้ประสบภัยทางน้ำ- ฝึกปฏิบัติทักษะการช่วยฟื้นคืนชีพสำหรับเยาวชน(CPR) | 1. นายศันสนะ ปานศิริ พยาบาลวิชาชีพ 2. นางอุไรวรรณ ศรีเพชร พยาบาลวิชาชีพ จากโรงพยาบาลศูนย์ตรัง3.นายณรงค์ ตุลยะสุข เจ้าหน้าที่กู้ชีพกู้ภัยทางน้ำ4.นายวิทวัส เพชรเล็ก เจ้าหน้าที่กู้ชีพกู้ภัยจากมูลนิธิกุศลสถานตรัง |
| 16.00– 16.30 น. | - พิธีปิดโครงการหนูน้อยกู้ภัย  |  |

**หมายเหตุ วิทยากรอาจเปลี่ยนแปลงได้ ตามความเหมาะสม, พักรับประทานอาหารว่าง 10.00น , 15.00น.**

**บทที่ 4**

**ผลการดำเนินงาน**

**วิธีการประเมินโครงการ**

**กลุ่มตัวอย่าง**

 กลุ่มตัวอย่าง คือนักเรียนชั้นประถมศึกษาปีที่ 5 และ 6 ของโรงเรียนวัดนิคมประทีป (วัดโคกหล่อ) ,โรงเรียนวัดสาริการาม, โรงเรียนมิตรภาพที่ 31 ( วัดทุ่งหวัง ) จำนวน 73 คน

**เครื่องมือที่ใช้ในการประเมินโครงการ**

 1.แบบทดสอบก่อนเรียน

 2.แบบทดสอบหลังเรียน

 3.แบบประเมินความพึงพอใจโครงการหนูน้อยกู้ภัย

**บทที่ 5**

**สรุปผลการดำเนินงาน**

**สรุปผลการดำเนินงาน**

จากการจัดโครงการหนูน้อยกู้ภัยได้ทำแบบทดสอบก่อนและหลังเรียน ผลเป็นดังนี้

1. แบบทดสอบก่อนเรียน จำนวนนักเรียน 73 คน จำนวนข้อสอบ 10 ข้อ

 ค่าเฉลี่ยที่ได้ 6.36 คะเเนน

1. แบบทดสอบก่อนเรียน จำนวนนักเรียน 73 คน จำนวนข้อสอบ 10 ข้อ

 ค่าเฉลี่ยที่ได้ 8.83 คะเเนน

**ผลการประเมินความพึงพอใจโครงการหนูน้อยกู้ภัยผู้เข้าร่วมโครงการทั้งหมด 78 คน**

โดยมีนักเรียนชั้นประถมศึกษาชั้นปีที่ 5-6 จำนวน 73 คน และคุณครู จำนวน 5 คน

**1.ประเด็นด้านกระบวนการ ขั้นตอนการจัดกิจกรรม**

 ประเด็นด้านกระบวนการ ขั้นตอนการจัดกิจกรรม พบว่า ส่วนใหญ่อยู่ในระดับดีเยี่ยม จำนวน 41 คน คิดเป็นร้อยละ 52.6 รองลงมาอยู่ในระดับดี จำนวน 32 คน คิดเป็นร้อยละ 41.0 และอยู่ในระดับปานกลาง จำนวน 5 คน คิดเป็นร้อยละ 6.4

**2.ประเด็นด้านเจ้าหน้าที่/วิทยากร**

ประเด็นด้านเจ้าหน้าที่/วิทยากร พบว่า ส่วนใหญ่อยู่ในระดับดีเยี่ยม จำนวน 64 คน
คิดเป็นร้อยละ 82.1 รองลงมาอยู่ในระดับดี จำนวน 9 คน คิดเป็นร้อยละ 11.5 และอยู่ในระดับ
ปานกลาง จำนวน 5 คน คิดเป็นร้อยละ 6.4

**3.ประเด็นด้านสิ่งอำนวยความสะดวก**

ประเด็นด้านสิ่งอำนวยความสะดวก พบว่า ส่วนใหญ่อยู่ในระดับดีเยี่ยม จำนวน 43 คน
คิดเป็นร้อยละ 55.1 รองลงมาอยู่ในระดับดี จำนวน 25 คน คิดเป็นร้อยละ 32.1 และอยู่ในระดับปานกลาง จำนวน 9 คน คิดเป็นร้อยละ 11.5

**4.ประเด็นด้านคุณภาพ**

ประเด็นด้านคุณภาพ พบว่า ส่วนใหญ่อยู่ในระดับดีเยี่ยม จำนวน 45 คน คิดเป็นร้อยละ 57.7 รองลงมาอยู่ในระดับดี จำนวน 29 คน คิดเป็นร้อยละ 37.2 และอยู่ในระดับปานกลาง
จำนวน 4 คน คิดเป็นร้อยละ 5.1

**ข้อเสนอแนะจากแบบประเมินความพึงพอใจโครงการ**

- เป็นโครงการที่ดี ควรส่งเสริมให้มีโรงการลักษณะนี้ทุกปี

- ควรจะให้ความรู้กับนักเรียนทุกระดับชั้น เพื่อจะนำไปใช้กับชีวิตประจำวัน

- ควรจัดหรือปรับเวลาให้เหมาะสมกว่านี้ หรือแจ้งกำหนดการการจัดกิจกรรม

- หนูได้เห็นการแสดงจริง ๆ หนูจะนำไปช่วยเหลือ

- อยากให้ลงน้ำจริง

- อยากให้มีกิจกรรมนี้อีก

- อยากให้ทำตะโกนโยนยื่นในสระจริง ๆ

- อยากทดสอบลงน้ำจริง ๆ

- อยากให้จัดกิจกรรมอีกครั้ง ครั้งนี้สนุกมากและได้รับความรู้ จะนำไปใช้ในชีวิตประจำวัน

- หนูไม่ขออะไรอยากให้พี่ๆจัดกิจกรรมนี้อีก

- มีความสนุกสนานมากที่ได้ทำกิจกรรมกับพี่และได้รับความรู้อีกมากมายสามารถนำไปใช้ประโยชน์ใน ชีวิตประจำวันได้

- มีการช่วยเหลือจริง ๆลงน้ำจริงโยนจริง

- อยากให้มี อยากให้มีอะไรวะ อยากให้มีกิจกรรมอีก

- อยากให้มีเกมส์มากขึ้นด้วย

- มีการช่วยเหลือจริงมีความสามัคคี